Pri havárii malého lietadla pri Johannesburgu zahynuli traja Rakúšania
TASR, 4. februára 2016 21:12
Ministerstvo zahraničných vecí vo Viedni potvrdilo dnes podľa agentúry APA informácie lokálnych médií, že obeťami sú 62-ročný pilot malého lietadla a manželia vo veku 63 a 53 rokov.
Pilot z Korutánska žil podľa hovorcu rezortu diplomacie Petera Guschelbauera už roky v Juhoafrickej republike. Manželia tam boli zrejme na dovolenke.
Stroj sa zrútil krátko po štarte z letiska Brakpan Airfield ležiaceho východne od Johannesburgu, odkiaľ smeroval na sever krajiny do Mookgopongu v provincii Limpopo.
Lietadlo kolidovalo so stĺpom verejného osvetlenia. Očití svedkovia hovorili o explózii a následnom požiari stroja, ktorý sa z neveľkej výšky zrútil na zem do oblasti, v ktorej sa nachádzajú park a škola. K žiadnym zraneniam ľudí na zemi nedošlo vďaka duchaprítomnosti pilota, tvrdia svedkovia.
Juhoafrickí vyšetrovatelia predpokladajú, že za nešťastím bola technická porucha lietadla.
Najnovšie články v rubrike
Samovražedné útoky v Mogadiše si vyžiadali najmenej 12 životov
Obeťami sú zväčša príslušníci somálskych ozbrojených síl a ugandskí vojaci-členovia jednotiek Africkej únie.
Britská premiérka Theresa Mayová bude vo štvrtok rokovať v Poľsku
Mayová bude rokovať s predsedníčkou poľskej vlády Beatou Szydlovou.
Iračan si chcel v Krakove prenajať izbu pri trase pápeža
K zadržaniu podozrivého muža došlo len niekoľko dní pred plánovanou návštevou pápeža Františka. Ten má do Poľska pricestovať v stredu.